ముజఫర్నగర్ : పూరీ నుంచి హరిద్వార్ వెళ్తున్న కళింగ ఉత్కల్ రైలు ప్రమాదంలో ఆరు బోగాలు పట్టాలు తప్పడంతో మృతుల సంఖ్య పదికి చేరుకుంది. సాయంత్రం 5.50 గంటలకు జరిగిన ఈ ప్రమాదంలో బోగీలు ఒకదానిపై మరొకటి పడటంతో మృతుల సంఖ్య మరింత పెరిగే అవకాశాలున్నాయని అంటున్నారు. ఏటీఎస్, ఎన్డీఆర్ఎఫ్, వైద్య బృందాలు హుటాహుటిన సంఘటనా స్థలానికి చేరుకుని సహాయ కార్యక్రమాలను వేగవంతం చేశాయి. 50 మందికి పైగా ప్రయాణికులను సురక్షితంగా కాపాడామని, సుమారు 60 నుంచి 70 క్షతగాత్రులను సమీప ఆసుపత్రులకు తరలించామని అధికారులు తెలిపారు. కాగా, ఘటనా సమాచారం తెలిసిన వెంటనే కేంద్ర రైల్వే శాఖ మంత్రి సురేష్ ప్రభు తక్షణం సంఘటనా స్థలానికి చేరుకుని సహాయ కార్యాలమాలు వేగవంతం చేయాలని అధికారులు ఆదేశాలిచ్చారు. ప్రమాదానికి కారణాలు తెలియలేదని, నిర్లక్షమే కారణమని తెలిస్తే ఎవ్వరినీ వదిలి పెట్టేది లేదని ఆయన చెప్పారు. రైల్వే శాఖ సహాయ మంత్రి మనోజ్ సిన్హాను పరిస్థితిని స్యయంగా తెలుసుకునేందుకు ఘటనా స్థలికి పంపారు. కాగా, ఈ ఘోర ప్రమాదం వెనుక కుట్ర కోణం కూడా ఉండవచ్చనే అనుమానాలు వ్యక్తమవుతున్నాయి. రైల్వే ట్రాక్ విరిగి ఉందని, దీనికి గ్యాస్ కట్టర్ను ఉపయోగించారని ప్రాథమిక సమాచారం బట్టి తెలుస్తోంది. దీంతో కుట్ర కోణంపైన కూడా అనుమానాలు బలపడుతున్నాయి. రైల్వే శాఖ ప్రాథమిక దర్యాప్తు చేపట్టింది.
mujafarnagar : puri nunchi haridwar veltunna kalinga utkal railu pramaadamlo aaru bogalu pattaalu tappadamtho mrutula sankhya padiki cherukundi. saayantram 5.50 gantalaku jarigina ee pramaadamlo bogilu okadaanipai marokati padatamtho mrutula sankhya marinta perige avakaasaalunnaayani antunnaru. ats, ndrf, vaidya brundaalu hutaahutina sanghatanaa sthalaaniki cherukuni sahaya kaaryakramaalanu vegavantam chesaayi. 50 mandiki paiga prayaanikulanu surakshitamgaa kapadamani, sumaru 60 nunchi 70 kshatagaatrulanu sameepa aasupatrulaku taralinchaamani adhikaarulu telipaaru. kaga, ghatana samacharam telisina ventane kendra railve saakha mantri suresh prabhu takshanam sanghatanaa sthalaaniki cherukuni sahaya kaaryaalamaalu vegavantam cheyalani adhikaarulu aadesaalichaaru. pramaadaaniki kaaranaalu teliyaledani, nirlakshame kaaranamani teliste evvarini vadili pettedi ledani aayana cheppaaru. railve saakha sahaya mantri manoz sinhaanu paristhitini syayamgaa telusukunenduku ghatana sthaliki pampaaru. kaga, ee ghora pramaadam venuka kutra konam kuudaa undavachane anumaanaalu vyaktamavutunnaayi. railve track virigi undani, deeniki gyas kattarnu upayoginchaarani praathamika samacharam batti telustondi. deentho kutra konampaina kuudaa anumaanaalu balapadutunnaayi. railve saakha praathamika daryaaptu chepattindi.